Berlin (B/SN). Berlinska CDU je žadanje za wólnym předmjetom w šuli zesylniła. Wučba nabožiny jako alternatiwa k předmjetej etika móhła wažny přinošk w boju přećiwo antisemitizmej być a móhła k tomu přinošować, zo muslimscy młodostni nabožinu wopak njeinterpretuja.
Přepytuja wěstotu cyrkwje
Berlin (B/SN). Po zasadźenju policije z wužiwanjom bróni w Berlinskej katedrali, při čimž buštej dwě wosobje zranjenej, pruwuje cyrkwinska wosada móžne konsekwency. Prědar Thomas C. Müller pokaza pak na to, zo ma Berlinska hłowna cyrkej hišće bóle zawěsćena być hač druhe Bože domy. Wosada dźěła hromadźe z priwatnej wěstotnej słužbu, kotraž tam wodnjo a w nocy stražuje.
Pisane stawizny traja 120 lět
Magdeburg (B/SN). Na swoje 120lětne wobstaće móžeše katolska pěstowarnja swj. Marije w Magdeburgu-Sudenburgu njedawno spominać. We wobłuku swjedźenskeho tydźenja so na to dopominachu, kak běchu šěre sotry z kongregacije swj. Hilžbjety dom 1898 załožili a zo ma wón zawěrno pisane stawizny.
Hódnoty za towaršnosć
szl_Latn szl_Latn szl_Latn szl_Latn szl_Latn slk_Latn